
Z A P I S N I K
28. sjednice Vijeća Mjesnog odbora Jarun, 05. srpnja 2023. u prostorijama Mjesnog odbora Jarun, Hrgovići 57a, s početkom u 19,30 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Ljiljana Marks-Šikić, Krešimir Petlić, Damir Švizer, Lora Rajić, Nikica Mihaljević, Lea Galović, Franjo Klečina, Vladimir Slošić, Hrvoje Kuharić, Mario Devčić, Antonella Mamić

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća
	
Predsjednica konstatira da je prisutno 11 od 11 članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora.

	Vijeće s 10 glasova ZA i 1 PROTIV prihvaća tekst Zapisnika 27. sjednice Vijeća Mjesnog odbora Jarun, održane 12. lipnja 2023. godine.
	Antonella Mamić, nova članica Vijeća Mjesnog Odbora Jarun polaže prisegu.
	
Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Dežurstvo članova Vijeća Mjesnog odbora Jarun
2. Povremeno korištenje prostora Mjesne samouprave Jarun
3. Inicijativa za postavom spomen-ploče sudionicima Domovinskog rata sa područja Trešnjevke
4. Prijedlog sadnje grmlja u Medačkoj ulici 
5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a. Prijedlog izmjena Programa građenja komunalne infrastrukture na području Grada Zagreba u 2023.
b. Prijedlog izmjena Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2023.
6. Inicijativa za izgradnju sportskog igrališta za biciklističke aktivnosti na RSC Jarun
7. Pitanja, prijedlozi i obavijesti

Ad 1. Dežurstvo članova Vijeća Mjesnog odbora Jarun
    Članovi Vijeća dobili su materijal uz poziv.
    Predsjednica usmeno informira članove Vijeća o predmetnoj točci dnevnog reda.
    U raspravi sudjeluju svi članovi Vijeća.
    Vijeće nakon rasprave 10 glasova ZA i 1 SUZDRŽAN donosi
 
Z A K LJ U Č A K
o radu i dežurstvu članova Vijeća Mjesnog odbora Jarun

1. Vijeće Mjesnog odbora Jarun razmatralo je prijedlog predsjednice Vijeća o radu i dežurstvu Vijeća Mjesnog odbora Jarun tijekom ljetnih mjeseci.
2. Vijeće je suglasno s predmetnim prijedlogom da se tijekom ljetnih mjeseci odredi stanka od 10. srpnja do 15. rujna u dežurstvu Vijeća u sjedištu Mjesnog odbora Jarun. Vijeće Mjesnog odbora Jarun bit će dostupno građanima putem službenog e-maila mo_jarun@zagreb.hr.
3. Vijeće predlaže da se stanka u dežurstvu Vijeća objavi na službenim stranicama Grada Zagreba.
4. Zaključak dostaviti Vijeću Gradske četvrti Trešnjevka-jug.
Ad 2. Povremeno korištenje prostora Mjesnog odbora Jarun
   Članovi Vijeća dobili su materijal uz poziv.
   Predsjednica usmeno informira članove Vijeća o predmetnoj točci dnevnoga reda.
   U raspravi sudjeluju: Franjo Klečina i Ljiljana Marks-Šikić.	
   Vijeće nakon rasprave jednoglasno donosi 
Z A K L J U Č A K
1. Političkoj stranci DOMOVINSKI POKRET odobrava se povremeno korištenje prostora u objektu Mjesnog odbora Jarun, Hrgovići 57a, u terminu srijedom od 19:00 do 21:00 sati (prostorija 2) i teče od 1. rujna 2023. do 30. lipnja 2024. godine.
2. UDRUZI ZA POPULARIZACIJU ZNANOSTI “SVIJET OKO NAS” odobrava se povremeno korištenje prostora u objektu Mjesnog odbora Jarun, Hrgovići 57a, u terminu: ponedjeljkom od 17:00 do 21:00 sati (prostorija 2) i teče od 1. rujna 2023. do 30. lipnja 2024. godine.
3. Političkoj platformi ZAGREB JE NAŠ odobrava se povremeno korištenje prostora u objektu Mjesnog odbora Jarun, Hrgovići 57a u terminu srijedom om od 19:00 do 21:00 sati (prostorija 3) i teče od 1. rujna 2023. do 30. lipnja 2024. godine.
4. Prostore iz točke 1. – 7. ovog zaključka korisnici će koristiti bez naknade.
5. Korisnici se obvezuju postupati s pažnjom dobrog gospodara u korištenju prostora. 
6. O povremenom korištenju prostora iz točke 1. - 7. ovog zaključka, Gradski ured za mjesnu samoupravu izdati će odobrenja o korištenju, a u skladu s ovim zaključkom.

Ad. 3. Inicijativa za postavu spomen-ploče sudionicima Domovinskoga rata s područja Trešnjevke
	
	Članovi Vijeća dobili su materijal uz poziv.
	Predsjednica usmeno informira članove Vijeća da je član Vijeća F. Klečina podnio zahtjev 	za postavu spomen-ploče kraj ulaznih vrata MO Jarun sudionicima Domovinskog rata s 	područja Trešnjevke s odgovarajućim tekstom koji je u  Obrazloženju.
 	U raspravi sudjeluju: Franjo Klečina, Ljiljana Marks-Šikić i Mario Devčić.
	Vijeće nakon rasprave jednoglasno donosi 

Z A K LJ U Č A K
o inicijativi za postavu spomen-ploče sudionicima Domovinskog rata s područja Trešnjevke

1. Vijeće Mjesnog odbora Jarun razmatralo je prijedlog člana Vijeća Mjesnog odbora Jarun Franje Klečine o postavi spomen-ploče kraj ulaznih vrata Mjesnog odbora Jarun, Hrgovći 57a, sudionicima Domovinskog rata s područja Trešnjevke.
1. Vijeće je suglasno s predmetnim prijedlogom.
1. Zaključak dostaviti Vijeću Gradske četvrti Trešnjevka - jug.

Ad. 4. Prijedlog sadnje grmlja u Medačkoj ulici 
             Članovi Vijeća dobili su materijal uz poziv.
	Predsjednica usmeno informira članove Vijeća o predmetnoj točki.
 	U raspravi sudjeluju: Lora Rajić, Ljiljana Marks-Šikić i Lea Galović.
	Vijeće nakon rasprave jednoglasno donosi 



Z A K LJ U Č A K
o prijedlogu sadnje grmlja u Medačkoj ulici
1. Vijeće Mjesnog odbora Jarun razmatralo je prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odjela za komunalne poslove i zelenilo, Odsjeka za zelene površine o sječi stabla i sadnji grmlja u Medačkoj ulici.
2. Vijeće podržava sječu stabla i sadnju autohtonih sorti grmlja koje nema samo dekorativnu funkciju u zapadnom djelu navedene površine.
3. Zaključak dostaviti Vijeću Gradske četvrti Trešnjevka - jug.
Ad. 5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a)  Prijedlog izmjena Programa građenja komunalne infrastrukture na području Grada Zagreba u 2023.
Članovi Vijeća dobili su materijal uz poziv.
	Predsjednica usmeno informira članove Vijeća o predmetnoj točki.
 	U raspravi sudjeluju: Damir Švizer, Franjo Klečina, Mario Devčić, Ljiljana Marks-Šikić, Lea Galović, Vladimir Slošić, Krešimir Petlić i Lora Rajić.
	Vijeće nakon rasprave sa 9 glasova ZA i 2 PROTIV donosi 

Z A K LJ U Č A K
o davanju mišljenja na Prijedlog izmjena Programa građenja komunalne infrastrukture na području Grada Zagreba u 2023.

1. Vijeće Mjesnog odbora Jarun razmatralo je Prijedlog izmjena Programa građenja komunalne infrastrukture na području Grada Zagreba u 2023..
2. Vijeće mjesnog odbora Jarun nema dovoljno informacija o predmetnom Programu te o njemu ne može iskazati svoj stav.
3. Ovaj zaključak dostavlja se Vijeću Gradske četvrti Trešnjevka-jug.
b) Prijedlog izmjena Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2023.
Članovi Vijeća dobili su materijal uz poziv.
	Predsjednica usmeno informira članove Vijeća o predmetnoj točki.
 	U raspravi sudjeluju: Damir Švizer, Franjo Klečina, Mario Devčić, Ljiljana Marks-Šikić, Lea Galović, Vladimir Slošić, Krešimir Petlić i Lora Rajić.
	Vijeće nakon rasprave sa 9 glasova ZA i 2 PROTIV donosi 

Z A K LJ U Č A K
o davanju mišljenja na Prijedlog izmjena Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2023.

1. Vijeće Mjesnog odbora Jarun razmatralo je Prijedlog izmjena Programa održavanja, javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2023..
2. Vijeće mjesnog odbora Jarun nema dovoljno informacija o predmetnom Programu te o njemu ne može iskazati svoj stav.
3. Ovaj zaključak dostavlja se Vijeću Gradske četvrti Trešnjevka-jug.

Ad. 6. Inicijativa za izgradnju sportskog igrališta za biciklističke aktivnosti na RSC Jarun
           Članovi Vijeća dobili su materijal uz poziv.
	Predsjednica usmeno informira članove Vijeća o predmetnoj točki.
 	U raspravi sudjeluju: Krešimir Petlić, Lora Rajić, Mario Devčić, Ljiljana Marks-Šikić, Hrvoje Kuharić, Franjo Klečina, Lea Galović i Vladimir Slošić.
	Vijeće nakon rasprave sa 6 glasova ZA, 1  PROTIV i 4 SUZDRŽANA donosi 
Z A K LJ U Č A K
o inicijativi za izgradnju sportskog igrališta 
za biciklističke aktivnosti na RSC Jarun

1. Vijeće Mjesnog odbora Jarun razmatralo je inicijativu Biciklističkog kluba „BMX Supercross As“ iz Zagreba, Britanski trg 11, o izgradnji sportskog igrališta za biciklističke aktivnosti na RSC Jarun.
2. Vijeće nije suglasno sa predmetnom inicijativom.
3. Ovaj zaključak dostavlja se Vijeću Gradske četvrti Trešnjevka-jug.

Ad. 7. Pitanja, prijedlozi i obavijesti
 
Predsjednica Vijeća utvrđuje kada bi mogao biti idući termin sjednice.
Član Vijeća Franjo Klečina pita zašto ni nakon tri mjeseca nije iscrtan pješački prijelaz kod škole, za što je upućena i požurnica.

	Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 20:20 sati.

KLASA:024-08/23-003/1381
URBROJ: 251-13-11-15/007-23-2
U Zagrebu, 5. srpnja 2023.

Zapisnik sastavila: 
Lea Galović		  

Predsjednica
Vijeća Mjesnog odbora
Jarun

Ljiljana Marks-Šikić

